**Eagle Filters Group Oyj** (aiemmin **Loudspring Oyj**, ent. **Cleantech Invest Oyj**) on suomalainen teollisuusyritys, joka valmistaa kaasuturbiinien syöttöilman suodattimia energia- ja prosessiteollisuuden tarpeisiin, energiaa säästäviä ja suodatustehokkuutta parantavia kuituratkaisuja teollisuus- ja rakennuskäyttöön sekä FFP2-/FFP3-hengityssuojaimia terveydenhuollon ammattilaisille ja teollisuudelle. Yrityksen mukaan sen myymillä suodantinratkaisuilla on saatu kaasuturbiineihin 1-2%:n tehonlisäys.

Yritys oli aiemmin sijoitus- ja kehitysyhtiö, joka sijoitti puhtaaseen teknologiaan ja luonnonvarojen tehokkaaseen käyttöön liittyviin yrityksiin. Vuonna 2021 yritys teki strategisen päätöksen keskittyä ja muuttaa Loudspring sijoitusyhtiöstä Eagle Filtersin ympärille rakentuvaksi teollisuusyritykseksi. Yritys hankki syyskuussa 2021 loput 15%:ia Eagle Filters Oy:n osakekannasta sen perustajalta Juha Kariluodolta. Päätös tarkoitti, että vähitellen kaikki yrityksen käytettävissä olevat resurssit käytetään Eagle Filtersin kasvun tukemiseen ja muut omistusosuudet myydään kohtuullisen ajan kuluessa. Yritys muutti nimensä Loudspring Oyj:stä Eagle Filters Group Oyj:ksi 27. lokakuuta 2022 kokoontuneessa yhtiökokouksessa ja sen noteeraus uudella nimellä ja kaupankäyntitunnuksella alkoi 14. marraskuuta 2022 Nasdaq First North Finland - ja Nasdaq First North Sweden -pörssilistoilla. Yritys päätti vähäisen kaupankäynnin takia luopua listauksesta Nasdaq First North Sweden -listalla 12. toukokuuta 2023 jälkeen.

Sijoitukset
-----------

Vaikka yrityksen rakenne on muuttumassa sijoitusyhtiöstä teollisuusyritykseksi, sen Loudspringin aikaiset sijoitukset ovat edelleen jäljellä. Eagle Filters Oy:n jälkeen yrityksen merkittävin omistus on 24,2%.n osuus Nuuka Solutions Oy:ssä, jonka arvo on viimeisimmän yrityksen osakkeesta maksetun hinnan perusteella noin 2,6 milj. €.Muista omistuksista Enersize Oyj on noteerattu Nasdaq First North Sweden -pörssilistalla ja sen 7,1%:n omistusosuuden markkina-arvo on (24.11.2022 päätöskurssilla) noin 412 000 €. 17. helmikuuta 2023 yhtiö teki arvonalennuksen nollaan niiden Loudspringin omistusosuuksien arvosta, joista ei vielä ollut tehty arvonalennusta, lukuun ottamatta Nuuka Solutions Ltd:tä, jonka arvoksi katsottiin 1,3 miljoonaa euroa. Koska läpinäkyvyys ja Nuuka Solutions Oy:n käyvän arvon määrittämiseen liittyvä epävarmuus lisääntyi, yhtiö teki elokuussa 2023 päätöksen arvonalentumisen kirjaamisesta ja sen asettamisesta nollaan. Tämän seurauksena kaikki Loudspringin omaisuuserät Eagle Filters Oy:tä lukuun ottamatta arvostetaan nyt nollaan.

Yrityksen omistusten tilanne 24. marraskuuta 2022. Järjetys on sama kuin yrityksen tilinpäätöksessä 2021 ilmoitettu. Tilinpäätöksessä mainitut tilikauden jälkeiset tapahtumat on huomioitu listassa.

| Yritys | Kuvaus | Omistus-osuus |
| --- | --- | --- |
| **Nuuka Solutions Oy** | Kiinteistöjen energianjohtamisjärjestelmiä tuottava yritys | 24,2 % |
| **Sofi Filtration Oy** | Tuottaa tehokasta vedenpuhdistusteknologiaa | 19,6 % |
| **Enersize Oyj** | Teollisuuden energiansäästöpalveluja tarjoava yritys | 7,1 % |
| **Aurelia Turbines Oy** | Kaasuturbiinien valmistaja | 0,3 % |
| **Metgen Oy** | Metsä- ja biopolttoaineteollisuuden tarvitsemien entsyymien valmistaja | 1,8 % |
| **Sansox Oy** | Veden hapetusjärjestelmiä valmistava yritys | 10,3 % |
| **Swap.com Services Oy** | Second-hand tavaratalo | 15,0 % |
|

Lähteet
-------

1. ↑  Nasdaq: EAGLE, Eagle Filters Group Oyj, (FI4000092523) *nasdaqomxnordic.com*.  24.11.2022. Viitattu 24.11.2022. (englanniksi)
2. ↑  Eagle Filters Group Oyj: Our Products *eaglefiltersgroup.com*.  24.11.2022. Viitattu 24.11.2022. (englanniksi)
3. ↑  Eagle Filters Oy: References *eaglefilters.fi*. Viitattu 24.11.2022. (englanniksi)
4. ↑  Loudspring Oyj: Loudspring to acquire 100% ownership in Eagle Filters *Pörssitiedote*.  28.9.2021. Viitattu 24.11.2022. (englanniksi)
5. ↑  Eagle Filters Group Oyj: Loudspring Oyj´s new name Eagle Filters Group Oyj is registered in the Finnish trade register and the company´s trading symbol changes *Pörssitiedote*.  11.11.2022. Viitattu 24.11.2022. (englanniksi)
6. ↑  Arvopaperi.fi: Eagle Filters Group: Approved delisting application regarding the secondary listing on the Nasdaq First North Growth Market Sweden *Pörssitiedote*.  29.3.2023. Viitattu 14.8.2023. (englanniksi)
7. 1 2  Loudspring Oyj: Financial Statement Bulleting for 1 Jan to 31 Dec 2021 *Pörssitiedote*.  31.3.2022. Viitattu 24.11.2022. (englanniksi)
8. ↑  Eagle Filters Group Oyj: Eagle Filters Group to record impairments of approximately EUR 2.3 million related to its Venture Holdings *Pörssitiedote*.  17.2.2023. Viitattu 14.8.2023. (englanniksi)
9. ↑  Eagle Filters Group Oyj: Eagle Filters Group to record impairment of approximately EUR 1.5 million related to Nuuka Solutions Oy *Pörssitiedote*.  21.8.2023. Viitattu 23.8.2023. (englanniksi)

Aiheesta muualla
----------------

* Yhtiön verkkosivut (englanniksi)